
Na podlagi 10. in 12. člena Zakona o kmetijstvu (Uradni list RS, št. 45/08, 57/12, 
90/12 – ZdZPVHVVR, 26/14, 32/15, 27/17, 22/18, 86/21 – odl. US in 123/21) Vlada Republike Slovenije izdaja

U R E D B O

o spremembah in dopolnitvah Uredbe o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020

1. člen

V Uredbi o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020 (Uradni list RS, 
št. 47/17, 67/19 in 74/21) se 1. člen spremeni tako, da se glasi:

»1. člen

(vsebina)

(1) Ta uredba ureja izvajanje podukrepa pomoč za zagon dejavnosti, namenjene razvoju majhnih kmetij, iz programa, ki ureja razvoja podeželja Republike Slovenije za obdobje 
2014–2020 (v nadaljnjem besedilu: PRP 2014–2020). PRP 2014–2020 je dostopen na osrednjem spletnem mestu državne uprave in spletni strani programa razvoja podeželja (http://www.program-podezelja.si).

(2) Ta uredba določa namen podukrepa, upravičence, pogoje za dodelitev sredstev, merila za ocenjevanje vlog, pogoje za izplačilo sredstev, obveznosti upravičencev in finančne določbe za izvajanje:

1. Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 
(UL L št. 347 z dne 20. 12. 2013, str. 320), zadnjič spremenjene z Uredbo (EU) 2020/2221 Evropskega parlamenta in Sveta z dne 23. decembra 2020 o spremembi Uredbe (EU) št. 1303/2013, kar zadeva dodatne vire in ureditev izvrševanja, da se zagotovi pomoč za spodbujanje odprave posledic krize v okviru pandemije COVID-19 in njenih socialnih posledic ter za pripravo zelenega, digitalnega in odpornega okrevanja družbe in gospodarstva (REACT-EU) (UL L št. 437 z dne 28. 12. 2020, str. 30), 
(v nadaljnjem besedilu: Uredba 1303/2013/EU);

2. Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013, str. 487), zadnjič spremenjene z Delegirano uredbo Komisije (EU) 2021/1017 z dne 15. aprila 2021 o spremembi Priloge I k Uredbi (EU) št. 1305/2013 Evropskega parlamenta in Sveta ter prilog II in III k Uredbi (EU) št. 1307/2013 Evropskega parlamenta in Sveta (UL L št. 224 z dne 24. 6. 2021, str. 1), (v nadaljnjem besedilu: Uredba 1305/2013/EU);

3. Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) 
št. 1290/2005 in (ES) št. 485/2008 (UL L št. 347 z dne 20. 12. 2013, str. 549), zadnjič spremenjene z Izvedbeno uredbo Komisije (EU) 2021/725 z dne 4. maja 2021 o odstopanju glede leta 2021 od izvedbenih uredb (EU) št. 809/2014, (EU) št. 180/2014, (EU) št. 181/2014, (EU) 2017/892, (EU) 2016/1150, (EU) 2018/274, (EU) št. 615/2014 in (EU) 2015/1368 v zvezi z nekaterimi upravnimi pregledi in pregledi na kraju samem, ki se uporabljajo na področju skupne kmetijske politike (UL L št. 155 z dne 5. 5. 2021, str. 8), (v nadaljnjem besedilu: Uredba 1306/2013/EU);

4. Delegirane uredbe Komisije (EU) št. 640/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost (UL L št. 181 z dne 20. 6. 2014, str. 48), zadnjič spremenjene z Delegirano uredbo Komisije (EU) 2021/841 z dne 19. februarja 2021 o spremembi Delegirane uredbe (EU) št. 640/2014 glede pravil o neizpolnjevanju v zvezi s sistemom za identifikacijo in registracijo govedi, ovc in koz ter izračunu ravni upravnih kazni v zvezi s prijavljenimi živalmi v okviru shem pomoči za živali ali ukrepov podpore na žival (UL L št. 186 z dne 27. 5. 2021, str. 12);

5. Delegirane uredbe Komisije (EU) št. 807/2014 z dne 11. marca 2014 o dopolnitvi Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) in o uvedbi prehodnih določb (UL L št. 227 z dne 31. 7. 2014, str. 1), zadnjič spremenjene z Delegirano uredbo Komisije (EU) 2019/94 z dne 30. 10. 2018 o spremembi Delegirane uredbe (EU) št. 807/2014 o dopolnitvi Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) in uvedbi prehodnih določb (UL L št. 19 z dne 22. 1. 2019, str. 5);

6. Izvedbene uredbe Komisije (EU) št. 808/2014 z dne 17. julija 2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) 
(UL L št. 227 z dne 31. 7. 2014, str. 18), zadnjič spremenjene z Izvedbeno uredbo Komisije (EU) 2021/73 z dne 26. januarja 2021 o spremembi Izvedbene uredbe (EU) 
št. 808/2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) (UL L št. 27 z dne 27. 1. 2021, str. 9), (v nadaljnjem besedilu: Uredba 808/2014/EU);

7. Izvedbene uredbe Komisije (EU) št. 809/2014 z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (UL L št. 227 z dne 31. 7. 2014, str. 69), zadnjič spremenjene z Izvedbeno uredbo Komisije (EU) 2021/725 z dne 4. maja 2021 o odstopanju glede leta 2021 od izvedbenih uredb (EU) št. 809/2014, (EU) št. 180/2014, (EU) št. 181/2014, (EU) 2017/892, (EU) 2016/1150, (EU) 2018/274, (EU) št. 615/2014 in (EU) 2015/1368 v zvezi z nekaterimi upravnimi pregledi in pregledi na kraju samem, ki se uporabljajo na področju skupne kmetijske politike (UL L št. 155 z dne 5. 5. 2021, str. 15), (v nadaljnjem besedilu: Uredba 809/2014/EU).

(3) Ta uredba določa tudi izvajanje in financiranje ukrepov programa razvoja podeželja v letu 2021 in 2022 za izvajanje Uredbe (EU) 2020/2220 Evropskega parlamenta in Sveta z dne 
23. decembra 2020 o določitvi nekaterih prehodnih določb za podporo iz Evropskega kmetijskega sklada za razvoj podeželja (EKSRP) in Evropskega kmetijskega jamstvenega sklada (EKJS) v letih 2021 in 2022 ter o spremembi uredb (EU) št. 1305/2013, 
(EU) št. 1306/2013 in (EU) št. 1307/2013 glede sredstev in uporabe v letih 2021 in 2022 ter Uredbe (EU) št. 1308/2013 glede sredstev in razdelitve take podpore v letih 2021 in 2022 
(UL L št. 437 z dne 28. 12. 2020, str. 1).«.
2. člen

V 2. členu se 1. točka spremeni tako, da se glasi:

»1.
trajni nasadi so površine z naslednjimi vrstami rabe: 1211 – vinograd, 1212 – matičnjak, 
1221 – intenzivni sadovnjak, 1230 – oljčnik, 1160 – hmeljišče in 1240 – ostali trajni nasadi;«. 

V 2. točki se besedilo »iz 1. točke tega člena« črta.

V 4. točki se besedilo »GVŽ je ekvivalent« nadomesti z besedilom »glava velike živine (v nadaljnjem besedilu: GVŽ) je ekvivalent«.

V 7. točki se besedilo »obseg PKP« nadomesti z besedilom »obseg primerljivih kmetijskih površin (v nadaljnjem besedilu: PKP)«, na koncu točke pa se pika nadomesti s podpičjem.

Za 7. točko se doda nova, 8. točka, ki se glasi:

»8.
sredstvo elektronske identifikacije je sredstvo elektronske identifikacije ravni zanesljivosti srednja ali visoka oziroma drug način elektronske identifikacije za dostop do elektronskih storitev ravni zanesljivosti srednja ali visoka v skladu s predpisi na področju elektronske identifikacije in storitev zaupanja.«.

3. člen

V 4. členu se beseda »OMD« nadomesti z besedilom »območjih z omejenimi možnostmi za kmetijsko dejavnost (v nadaljnjem besedilu: OMD)«.
4. člen

V 6. členu se v prvem odstavku v 4. točki beseda »člena« nadomesti z besedo »odstavka«.

Za 4. točko se doda nova 5. točka, ki se glasi:

»5.
pogoja iz 3. in 4. točke tega odstavka se ne uporabljata, če površine trajnih nasadov predstavljajo več kot 50 odstotkov kmetijskih zemljišč v uporabi, kar je razvidno iz zbirne vloge iz 1. točke tega odstavka;«.

V dosedanji 5. točki, ki postane 6. točka, se beseda »člena« nadomesti z besedo »odstavka«.

Dosedanja 6. točka postane 7. točka.

V dosedanji 7. točki, ki postane 8. točka, se črta besedilo »za obdobje treh let«. 

5. člen

V 8. členu se v četrtem odstavku besedilo »52/10 in 46/14 – ZON-C« nadomesti z besedilom »52/10, 46/14 – ZON-C, 60/17 in 82/20«, besedilo »7. točke« pa se nadomesti z besedilom 
»8. točke«. 

6. člen

V 9. členu se v 3. točki besedilo »7. točke« nadomesti z besedilom »8. točke«.

V 4. točki se besedilo »od koledarskega leta, ki sledi letu izdaje odločbe o pravici do sredstev, do« nadomesti z besedilom »na dan«.

V 5. točki se besedilo »od koledarskega leta, ki sledi letu izdaje odločbe o pravici do sredstev, do koledarskega leta pred vložitvijo« nadomesti z besedilom »v koledarskem letu pred letom vložitve«.

Za 5. točko se doda nova 6. točka, ki se glasi:

»6.
obveznost iz prejšnje točke se ne uporablja za upravičence, katerih površine trajnih nasadov v koledarskem letu pred vložitvijo zahtevka za izplačilo drugega obroka predstavljajo več kot 50 odstotkov kmetijskih zemljišč v uporabi;«. 

Dosedanje 6. do 8. točka postanejo 7. do 9. točka.

7. člen

V 10. členu se v četrtem odstavku znesek »40.000.000 eurov« nadomesti z zneskom »52.000.000 eurov«, znesek »30.000.000 eurov« nadomesti z zneskom »39.000.000 eurov« in znesek »10.000.000 eurov« nadomesti z zneskom »13.000.000 eurov«.

8. člen

V 12. členu se v tretjem odstavku v prvem stavku za besedo »pooblaščenec« doda besedilo »s sredstvom elektronske identifikacije«.

9. člen

V 14. členu se v tretjem odstavku peta in šesta alineja spremenita tako, da se glasita:

»–
v primeru, da poslovni načrt vsebuje naložbe v objekte, dela opraviti v skladu s predpisi, ki urejajo graditev objektov, urejanje prostora, varstvo kulturne dediščine in varstvo okolja;

· v primeru, da poslovni načrt vsebuje naložbe v izvedbo agromelioracijskih del na kmetijskih zemljiščih, izvesti agromelioracijo v skladu z zakonom, ki ureja kmetijska zemljišča, in predpisi s področja varovanja okolja.«.  

10. člen

V prilogi 2 se v šestem odstavku besedilo »6. točka« nadomesti z besedilom »7. točka«.

V sedmem odstavku se besedilo »8. točko« nadomesti z besedilom »9. točko«. 

11. člen

V prilogi 3 se v poglavju »Obvezne sestavine poslovnega načrta« besedilo »7. točke« nadomesti z besedilom »8. točke«. 

V poglavju »Seznam ciljev« se na koncu točke 1.6 za drugim stavkom doda nov tretji stavek, ki se glasi: »Razvojni cilj iz te točke lahko izberejo kmetije, katerih skupno število živali je večje ali enako 1,5 GVŽ, kar je razvidno iz evidence rejnih živali v letu objave javnega razpisa.«. 

PREHODNE IN KONČNA DOLOČBA

12. člen

(končanje postopkov)

(1) Postopki, začeti na podlagi Uredbe o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020 (Uradni list RS, št. 47/17, 67/19 in 74/21), se končajo v skladu z Uredbo o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020 (Uradni list RS, 
št. 47/17, 67/19 in 74/21).

(2) Ne glede na prejšnji odstavek se zahtevki za izplačilo sredstev, vloženi na 2. javni razpis za podukrep 6.3 Pomoč za zagon dejavnosti, namenjene razvoju majhnih kmetij (Uradni list RS, 
št. 69/19), obravnavajo v skladu s spremenjenima 4. in 5. točko 9. člena uredbe. 

(3) Ne glede na prvi odstavek tega člena se zahtevki za izplačilo sredstev, ki bodo vloženi na podlagi javnih razpisov, objavljenih na podlagi Uredbe o izvajanju podukrepa pomoč za zagon dejavnosti, namenjene razvoju majhnih kmetij, iz Programa razvoja podeželja Republike Slovenije za obdobje 2014–2020 (Uradni list RS, št. 47/17, 67/19 in 74/21), obravnavajo v skladu s spremenjenima peto in šesto alinejo tretjega odstavka 14. člena uredbe. 

12. člen 

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 00715-39/2021
Ljubljana, dne 26. avgusta 2021

EVA 2021-2330-0071
Vlada Republike Slovenije

Janez Janša

predsednik

